2. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1098 της 14/16 Σεπτ. 1981 (ΦΕΚ Α' 267) Περί του τρόπου εκτελέσεως των δαπανών του Οικονομικού Επιστημονικού Επιμελητηρίου της Ελλάδος. Έχοντες υπ' όψιν: 1.Τας διατάξεις του άρθρου 5 του Ν. 1100/1980 "περί ιδρύσεως Οικονομικού Επιστημονικού Επιμελητηρίου της Ελλάδος". 2.Την υπ' αριθ. 1090/1981 γνωμοδότησιν του Συμβουλίου της Επικρατείας, προτάσει των Υπουργών Συντονισμού και Οικονομικών, αποφασίζομεν: Άρθρον 1. Οικονομικόν έτος. Το Οικονομικόν έτος άρχεται την 1ην Ιανουαρίου και λήγει την 31ην Δεκεμβρίου του ιδίου ημερολογιακού έτους. Άρθρον 2. Προϋπολογισμός. 1.Τα έσοδα και τα έξοδα του Επιμελητηρίου ταξινομούνται κατ' είδος, ομάδας και κατηγορίας συμφώνως προς τον ισχύοντα κώδικα κατατάξεως εσόδων και εξόδων του προϋπολογισμού των Ν.Π.Δ.Δ. 2.Ο προϋπολογισμός υποβάλλεται και εγκρίνεται συμφώνως προς τας διατάξεις του άρθρου 6 του Ν. 1100/1980. Μέχρι της εκλογής των Αντιπροσώπων του Επιμελητηρίου ο προϋπολογισμός υποβάλλεται προς έγκρισιν εις τους αρμοδίους Υπουργούς Συντονισμού και Οικονομικών υπό της κατά το άρθρον 12 του Ν. 1100/1980 Προσωρινής Διοικούσης Επιτροπής. Σελ. 158, 342(α) Τεύχος 1434 Σελ. 90 3.Εφ' όσον άμα τη ενάρξει του οικ. έτους δεν έχει εγκριθεί ο προϋπολογισμός, υπό των αρμοδίων οργάνων, η εκτέλεσις αυτού κατά το πρώτον εξάμηνον του έτους τούτου ενεργείται μέχρι ποσοστού 50% των αντιστοίχων πιστώσεων του προϋπολογισμού του λήξαντος οικονομικού έτους. 4.Η εκτέλεσις του προϋπολογισμού παρατείνεται επί δύο μήνες δια την είσπραξιν των εσόδων του λήξαντος οικ. έτους, ως και δια την πληρωμήν των εξόδων δι' α αι σχετικαί υποχρεώσεις ανελήφθησαν μέχρι της λήξεως αυτού. Το ανωτέρω χρονικόν όριον παρατείνεται επί εν εισέτι δίμηνον μόνον δια την ενέργειαν συμψηφιστικών εγγραφών. 5.Διαρκούσης της εκτελέσεως του προϋπολογισμού επιτρέπεται η αναμόρφωσις αυτού δι' αποφάσεως των αρμοδίων δια την έγκρισίν του οργάνων. Άρθρον 3. Ανάληψις δαπανών. Ουδεμία δαπάνη αναλαμβάνεται αν δεν υπάρχει αντίστοιχος πίστωσις εις τον κατά το άρθρον 6 του Ν. 1100/1980 εγκρινόμενον ετήσιον Προϋπολογισμόν εσόδων και εξόδων του Επιμελητηρίου και έγκρισις του Διοικητικού Συμβουλίου αυτού ή του υπ' αυτού εξουσιοτημένου οργάνου, περί διαθέσεως ταύτης. Δαπάναι αποδοχών εν γένει, εκτελέσεως δικαστικών αποφάσεων, εξυπηρετήσεως δανείων, αποδόσεως των υπέρ του Δημοσίου και τρίτων εισπραττομένων ποσών, ενοικίων ακινήτων, ως και οι διαρκούς χαρακτήρος δαπάναι προς κάλυψιν λειτουργικών αναγκών (γραφικής ύλης, φωτισμού, θερμάνσεως, καθαριότητος κλπ.) αναλαμβάνονται από της ενάρξεως του οικονομικού έτους, δι' ολόκληρον το ποσόν των εγγεγραμμένων εις τον προϋπολογισμόν οικείων πιστώσεων, δια πράξεως του Διοικητικού Συμβουλίου του Επιμελητηρίου. 14.Β.κ.2 Οικονομικό Επιμελητήριο της Ελλάδας Άρθρον 4. Εκτέλεσις δαπανών. 1.Πάσα δια λογαριασμόν του Επιμελητηρίου γενομένη προμήθεια, μίσθωσις ή εκτέλεσις εργασιών, ενεργείται δι' απ' ευθείας συμφωνίας, εγκρινομένης υπό του Προέδρου του Διοικητικού Συμβουλίου ή του υπό του Προέδρου εξουσιοδοτημένου οργάνου, εφ' όσον η ολική δαπάνη δεν υπερβαίνει τας 50.000 δραχμάς. Εάν η ολική δαπάνη υπερβαίνει τας 50.000 δραχμάς, όχι όμως και τας 150.000 δραχμάς, ενεργείται πρόχειρος διαγωνισμός παρ' επιτροπής, το αποτέλεσμα του οποίου εγκρίνεται υπό του Προέδρου του Διοικητικού Συμβουλίου. Από 150.001 και άνω ενεργείται τακτικός διαγωνισμός παρ' επιτροπής, το αποτέλεσμα του οποίου εγκρίνεται υπό του Διοικητικού Συμβουλίου. 2.Κατά τα λοιπά ισχύουν αι διατάξεις του άρθρ. 43 του Ν.Δ. 496/74 "περί λογιστικού των νομικών προσώπων δημοσίου δικαίου" και του εις εκτέλεσιν αυτού εκδοθέντος Π.Δ/τος 715/1979 "περί τρόπου ενεργείας των υπό των Ν.Π.Δ.Δ. προμηθειών, μισθώσεως κλπ., ως και εκτελέσεως εργασιών". Άρθρον 5. Πληρωμή δαπανών. 1.Η εκκαθάρισις των εξόδων ενεργείται υπό της αρμοδίας Υπηρεσίας του Επιμελητηρίου, βάσει παραστατικών στοιχείων αποδεικνυόντων την σχετικήν απαίτησιν. 2.Η ευθύνη της πληρότητος και ορθότητος των δικαιολογητικών πάσης εκκαθαριζομένης δαπάνη βαρύνει, κατά κύριον λόγον, τον ενεργήσαντα τον έλεγχον υπάλληλον και τον προϊστάμενον της αρμοδίας Υπηρεσίας. 3.Δια την πληρωμήν οιουδήποτε εξόδου απαιτείται η έκδοσις χρηματικού εντάλματος. 4.Τα χρηματικά εντάλματα εκδιδόμενα επί καθιερουμένου υπό του Επιμελητηρίου εντύπου, μονογράφονται υπό των υπηρεσιακών οργάνων των συμπρατόντων εις τον έλεγχον των δικαιολογητικών και υπογράφονται υπό των εντελταμένων προς τούτο οργάνων του Επιμελητηρίου. 5.Η ακύρωσις των μη δι' οιονδήποτε λόγον εξοφληθέντων χρηματικών ενταλμάτων ενεργείται δια πράξεως του Προέδρου του Διοικητικού Συμβουλίου επί του πρωτοτύπου του χρηματικού εντάλματος και καταχωρείται δι' ερυθράς γραφής εις τα οικεία βιβλία. 6.Υπό του Επιμελητηρίου τηρούνται υποχρεωτικώς τουλάχιστον τα ακόλουθα λογιστικά βιβλία: α)Ημερολόγιον δια την κατ' αύξοντα αριθμόν και χρονολογικήν σειράν καταχώρισιν των εκδιδομένων χρηματικών ενταλμάτων. β)Καθολικόν εις ο καταχωρούνται κατά κωδικόν αριθμόν εξόδου τα εκδιδόμενα χρηματικά εντάλματα. γ)Βιβλίον υπολόγων εκ χρηματικών ενταλμάτων προπληρωμής εις το οποίον καταχωρούνται καθ' υπόλογον τα εκδιδόμενα χρηματικά εντάλματα. δ)Βιβλίον επιταγών. 7.Η εξόφλησις των χρηματικών ενταλμάτων ενεργείται δια της εκδόσεως επιταγής εις διαταγήν των δικαιούχων πληρωτέας εκ του λογαριασμού του Επιμελητηρίου του τηρουμένου παρά τη Εθνική Τραπέζη, ήτις ασκεί την ταμιακήν διαχείρισιν αυτού. 8.Αι επιταγαί υπογράφονται υπό του Προέδρου του Διοικητικού Συμβουλίου ή υπό του εξουσιοδοτουμένου μέλους αυτού ή ετέρου οργάνου του Επιμελητηρίου οριζομένου υπό του Διοικητικού Συμβουλίου. Άρθρον 6. Εντάλματα προπληρωμής Προς εκτέλεσιν δαπανών δι' ας ως εκ της φύσεώς των ή λόγω επειγούσης υπηρεσιακής ανάγκης καθίσταται αδύνατον να συντελεσθούν αι κατά τας κειμένας διατάξεις, περί δικαιολογήσεως εξόδων, διατυπώσεις, επιτρέπεται η έκδοσις χρηματικών ενταλμάτων προπληρωμής, εφαρμοζομένων αναλόγως των διατάξεων των άρθρων 17 - 19 του Ν.Δ. 496/1974 και του εις εκτέλεσιν αυτού εκδοθέντος Π.Δ/τος 470/1975 "περί των υποχρεώσεων και ευθυνών των υπολόγων των Ν.Π.Δ.Δ. εξ ενταλμάτων προπληρωμής". Άρθρον 7. Σύστασις παγίας προκαταβολής. Δια κοινών αποφάσεων των Υπουργών Συντονισμού και Οικονομικών, δημοσιευομένων δια της Εφημερίδος της Κυβερνήσεως, προτάσει του Διοικητικού Συμβουλίου του Επιμελητηρίου, επιτρέπεται η σύστασις παγίας προκαταβολής, η διαχείρισις της οποίας ανατίθεται δι’ αποφάσεως του Διοικητικού Συμβουλίου εις μονίμους υπαλλήλους του Επιμελητηρίου και εν ελλείψει ή κωλύματι τούτων, εις μονίμους δημοσίους υπαλλήλους, μετ' έγκρισιν του Προϊσταμένου της Υπηρεσίας εις ην ανήκουν. Δια των αυτών αποφάσεων καθορίζεται το ύψος της παγίας προκαταβολής, αι πιστώσεις εις βάρος των οποίων επιτρέπεται η εκ ταύτης πληρωμή δαπανών, ο τρόπος των πληρωμών, η προθεσμία της δια της ενταλματοποιήσεως των δαπανών αποκαταστάσεως ταύτης, αι υποχρεώσεις του διαχειριστού, τα του καταλογισμού του αχρεωστήτως λαβόντος και των τυχόν συνυπευθύνων οργάνων, και πάσα σχετική λεπτομέρεια. (Αντί για τη σελ. 158,35(δ) Σελ. 158,35(ε) Τεύχος 1434 Σελ. 91 Οικονομικό Επιμελητήριο της Ελλάδας 14.Β.κ.2 Άρθρον 8 Ευθύναι διαχειριστών. Επί των οργάνων του Επιμελητηρίου εις α ανατίθενται οικονομικαί αρμοδιότητες εφαρμόζονται αναλόγως αι διατάξεις των άρθρων 32-39 του Ν.Δ. 496/1974 και του εις εκτέλεσιν αυτού εκδοθέντος Π.Δ/τος 656/75 "περί των υποχρεώσεων, ευθυνών και καταλογισμών των οργάνων των νομικών προσώπων δημοσίου δικαίου". Άρθρον 9. Επί θεμάτων μη ρυθμιζομένων υπό του παρόντος εφαρμόζονται αναλόγως αι διατάξεις του Ν.Δ. 496/1974, ως εκάστοτε ισχύουν. 